Поштовани,

У новонасталој ситуацији и у складу са препорукама, ***Обука за реализацију нових програма наставе оријентисане ка исходима учења*** одвијаће се путем интернета. Обука је обавезна за све наставнике у основним и средњим школама у Републици Србији и спада у категорију обука од јавног интереса. Циљ свих ових обука је да наставник буде носилац промене, и који ће слободно, креативно и самостално водити свој час према исходима и стандардима. Програми, уџбеници и сва друга наставна средстава су помоћ на том путу, а школа треба да пружи ученицима место у коме настаје знање, а не место на коме се само репродукује знање.

**Обука почиње у четвртак, 27.8.2020. и траје три недеље.**

Наставни процес оријентисан према исходима у школама је започео пре неколико година и биће настављен и унапређиван у наредним годинама. Узимајући у обзир новонасталу ситуацију, и све друге обавезе које наставници имају, трудили смо се да све обуке наставници прођу у складу са сопственом организацијом времена, и да лагано прођу кроз све кораке на нашој платформи: погледају упутства, презентације, видеоклипове, решавају тестове и учествују у дискусијама.

Подсећамо да је обука намењена **наставницима** и **директорима** и **стручним сарадницима**.

Школе су почетком године пријављивале наставнике који до сада нису похађали ову обуку. Као прилог шаљемо и линк ка табели са именима тих наставника.

**Молимо вас да контактирате ове наставнике и проследите им следеће упутство.**

**Наставници су у обавези да САМОСТАЛНО попуне пријаву и да је пошаљу. Правилно попуњена и регистрована пријава је предуслов за похађање обука.**

**Упутство за пријављивање је у наставку.**

**Упутство за наставнике**

КОРАК 1

1. **Сваки наставник самостално уписује своје личне** податке на Апликацију за пријаву која се налази на адреси <https://obuke.zuov-katalog.rs/> користећи шифру обуке

**SBS20-2351**

која је јединствена за све наставнике у Вашој школи. Од велике је важности да наставници исправно попуне ове податке јер ће им се, на основу њих, креирати приступни параметри за платформу ЗУОВЕду и касније генерисати уверења.

2. При попуњавању упитника, неопходно је да наставници уписују **своју личну мејл** адресу а не адресу коју и други могу да користе (супружници, деца, колеге). Након пријаве, на адресе наставнике НЕ СТИЖЕ потврда пријаве, већ се обавештење **приказује на екрану уређаја са кога су се пријавили**. Наставник се пријављује само једном!

Поступак пријаве је описан овде:

<https://drive.google.com/file/d/1iAFQOX_vYoZZTxw18TxXih3wCd78CskP/view?usp=sharing>

3. Рок за пријаву је **до среде 26.8.2020. до 17:00 часова.**

KOРAK 2

4. Обука ће бити активна од **27.8.2020. од 8:00 часова**. Наставник није у обавези да тачно у ово време приступи обуци. То може урадити у складу са својим другим обавезама и могућностима, када год му договара, док обука траје.

Обука се налази на адреси <https://portal.zuov.gov.rs/>

**Корисничко име полазника** је мејл адреса коју је пријавио приликом попуњавања упитника.

**Лозинка је иста за све и гласи Obuk@2020**

Сваки полазник може променити лозинку након приступа.

5. Након успешне пријаве, приступ обуци изгледа овако:

<https://drive.google.com/file/d/101b7gDv04N_AiRKqBJn3Cv96iwomjRNB/view?usp=sharing>

6. Уколико неко од наставника из Ваше школе не може да приступи обуци након 20.8, вероватно је или унео погрешан мејл при пријави или је пријавио адресу коју неко други већ користи, или погрешно прекуцава приступне параметре.

У оваквим случајевима, потребно је прикупити податке о тим наставницима и послати поруку на адресу техничке подршке [tehnickapodrska.zuov@gmail.com](mailto:tehnickapodrska.zuov@gmail.com)

7. Обука је највећим делом програмирана и прилагођена тренутним условима у којима радимо. Наставник у време када му одговара и темпом који му одговара приступа садржајима и тестовима. **Трајање обуке је 3 недеље**.

8. Уверење се преузима са сајта Завода за унапређивање образовања и васпитања а обавештење о доступности уверења биће истакнуто на сајту, тек када се цео циклус обука заврши (септембар).